राहत: UP में गिरा कोरोना का ग्राफ, नए मामलों में आई कमी
उत्तर प्रदेश में कोरोनावायरस के मामले कम होने का सिलसिला लगातार जारी है। पिछले 24 घंटों के दौरान कोविड-19 संक्रमित 281 और लोगों की मौत हो गई तथा 17775 नए मरीजों में इस संक्रमण की पुष्टि हुई।
लखनऊ: उत्तर प्रदेश में कोरोनावायरस के मामले कम होने का सिलसिला लगातार जारी है। महामारी की दूसरी लहर का कहर अब कुछ कम होने लगा है। नए मामलों के साथ एक्टिव मरीजों की संख्या में कमी आई है। पिछले 24 घंटों के दौरान कोविड-19 संक्रमित 281 और लोगों की मौत हो गई तथा 17775 नए मरीजों में इस संक्रमण की पुष्टि हुई। एक अधिकारी ने इसकी जानकारी दी। चिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने गुरुवार को बताया कि पिछले 24 घंटों के दौरान राज्य में कोविड-19 संक्रमित 281 और लोगों की मौत हो गई। उन्होंने बताया कि पिछले 24 घंटों के दौरान राज्य में 17775 नए मरीजों में कोविड-19 संक्रमण की पुष्टि हुई है।इससे पहले उत्तर प्रदेश में बुधवार को कोविड-19 संक्रमित 329 और लोगों की मौत हो गई थी। राज्य में 18125 नए मरीजों में कोविड-19 संक्रमण की पुष्टि हुई थी।